  Анжелика Тихонова корреспондент Удмуртие биологияя но кунгожсьӧр кылъёсъя огъя кун экзаменъёслы йылпумъянъёс вуизы. Со сярысь «ВКонтакте» мерлыко вотэсысь «Государственная итоговая аттестация в Удмуртии» огинын ивортэмын. Биологияя экзаменэ элькунысьтымы 1 сюрс 492 пиналъёс пыриськизы, англи кылъя тодон-валанъёссэс 650 выпускникъёс эскеризы, немец кылъя – 14, француз кылъя – ньыль, испан но китай кылэз – быдэн одӥг дышетскись. Верам тодметъёсъя 100 балл нокин ӧз люка Тодэ вайытом, география, литература но информатика тодметъёсъя огъя кун экзаменъёсты вылӥ баллъёслы 23 выпускникъёс сётӥзы. Ӟуч кылъя экзамензэс нырысетӥ нуналаз 100 баллы укмыс пиналъёс гожтӥзы, кыкетӥ нуналаз – 10 выпускникъёс. Математикая тодон-валанзэс куинь дышетскисьёс вылӥ возьматӥзы. Физикая но историяя экзаменын сизьым пиналъёс висъяськизы. Обществознаниея но химияя укмыс пиналъёс 100 балл басьтӥзы.  Тегъёс: Дышетон Ижкар Удмуртия ЕГЭ экзамен пиналъёс  